จับตา SUPER บวกสนั่นอีก 6% เก็งงบ Q3 กำไรสูงสุดเป็นประวัติการณ์
จับตา SUPER บวกสนั่นอีก 6% เก็งงบ Q3 กำไรสูงสุดเป็นประวัติการณ์ 
19 ต.ค. 2559

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ณ เวลา 12.05 น. ราคาอยู่ที่ 1.64 บาท บวก 0.09 บาท หรือ 5.81% มูลค่าซื้อขาย 428.35 ล้านบาท
โดยนายจอมทรัพย์ โลจายะ ประธานกรรมการ SUPER เปิดเผยว่า บริษัทยืนยันเป้าหมายในปีนี้ โรงไฟฟ้าทั้งหมดในกลุ่มจะมีการจ่ายไฟฟ้าเข้าระบบ (COD) เพิ่มเป็น 1,000 เมกะวัตต์ เพราะที่ผ่านมาได้ลุยงานอย่างเต็มที่ทั้งในประเทศและต่างประเทศ หรือแม้แต่การเข้าไปประมูลจากหน่วยงานราชการ และการร่วมมือกับพันธมิตร ดังนั้นก็จะเห็นการเติบโตแบบก้าวกระโดดไปจนถึงปี 60 ที่ตั้งเป้าหมาย COD ที่ 2,000 เมกะวัตต์
ส่วนแผนการดำเนินงานในช่วงที่เหลือของปีนี้ บริษัทยังคงเน้นขยายธุรกิจโรงไฟฟ้าทั้งในและต่างประเทศ เนื่องจากความต้องการยังสูง มั่นใจว่าจะช่วยผลักดันให้รายได้เติบโตอย่างแข็งแกร่ง รวมทั้งเดินหน้าศึกษาเพื่อเข้าลงทุนในโซลาร์ฟาร์มและพลังงานลม ในตลาดต่างประเทศ โดยเฉพาะกลุ่ม  CLMV อย่างต่อเนื่อง ทั้ง กัมพูชา สปป.ลาว และเวียดนาม เป็นต้น
ด้านแนวโน้มผลการดำเนินงานในไตรมาส 3/59 คาดว่าจะเติบโตต่อเนื่องจากไตรมาส 2/59 เนื่องจากจะมีการรับรู้รายได้จากการขายไฟฟ้าเข้ามาในปริมาณที่เพิ่มขึ้นมาก 